polyglot-tagger/wikipedia-language-snippets-filtered huggingface dataset:
மணா கணவாய் இந்தியா மற்றும் திபெத் நாடுகளின் எல்லைக்கு நடுவே இமயமலையில் 5632 மீட்டர் உயரத்தில் அமைந்துள்ள ஒரு மலைக்கணவாய் ஆகும். இதை மணா லா, சிர்பிட்யா, சிர்பிட்யா லா அல்லது துங்கிரி லா என்ற பெயர்களாலும் அழைப்பார்கள் . இப்போது இக்கணவாய் வாகனங்கள் செல்லக்கூடிய உலகின் மிக உயர்ந்த கணவாய்களில் ஒன்றாகக் கருதப்படுகிறது. இக்கணவாய் 2005-2010 ஆம் ஆண்டுகள் காலகட்டத்தில் இந்திய இராணுவத்திற்காக எல்லைப்புறச் சாலைகள் அமைப்பு மூலமாக கட்டப்பட்ட ஒரு சாலையைக் கொண்டுள்ளது. கூகிள் எர்த் போன்ற உலக காட்சி உருவத் தொகுதியில் 2011 ஆம் ஆண்டிலிருந்து காணப்படுகிறது . திபெத்திய பக்கத்தில் அமைக்கப்பட்டுள்ள புதிய சாலையை விட இந்தியப் பகுதியில் நன்கு தரப்படுத்தப்பட்ட சரளை நிரவல் சாலை அதிகமாக உள்ளது. எல்லையின் இந்தியப் பக்கத்தில் 5,610 மீட்டர் உயரத்திலிருந்து 252 மீட்டர் மேற்கில் 5,632 மீட்டர் வரை உயர்ந்து காணப்படுகிறது,
நந்தாதேவி தேசியப் பாதுகாப்புப் பூங்காவிற்கு உள்ளேயே மணா நகரத்திற்கு வடக்கில் 24 கிலோமீட்டர் தொலைவிலும், உத்தரகாண்டில் உள்ள இந்துகளின் புனித நகரான பத்ரிநாத்திற்கு மேற்கே 52 கி.மீ. தொலைவிலும் மணா கணவாய் அமைந்துள்ளது. இக்கணவாய் கங்கை ஆற்றின் நீண்ட துணை நதியான சரசுவதி ஆறு, அலக்நந்தா ஆறு போன்ற ஆறுகளின் உற்பத்தி மூலமாகவும் உள்ளது.
கணவாய் மற்றும் தியோ தால் ஏரிக்கு இடையில் பல அழகிய சிறிய குளங்கள் வழியாக இந்த நதி சிற்றோடையாகக் கடந்து செல்கிறது. கங்கோத்ரி மலைத் தொகுதியிலுள்ள சவ்காம்பா சிகரத்தை அடைவதற்கான முக்கிய வழியாகவும் இக்கணவாய் கருதப்படுகிறது.
உத்தரகாண்ட் மற்றும் திபெத்திற்கு இடையே மணா கணவாய் பண்டைய வணிக பாதையாக இருந்துள்ளது. பத்ரிநாத்தில் தொடங்கி மேற்கு திபெத்திலிருந்த குகே இராச்சியம் வரை இக்கணவாய் இருந்துள்ளது. 1624-இல் மணா கணவாய் வழியாக திபெத்திற்குள் நுழைந்ததாக அறியப்படும் முதல் ஐரோப்பியர்கள் அந்தோனியோ டி அன்ரேட் மற்றும் மானுவேல் மார்கசு ஆகியோராவர். 1951-இல் இந்த பாதை மூடப்படும் வரை ஒரு சிறிய வணிக பாதையாக தொடர்ந்து சீனர்கள் பயன்படுத்தியுள்ளனர். 1954 ஏப்ரல் 29-இல் இந்தியா மற்றும் சீனா கையெழுத்திட்ட ஒப்பந்தத்தின்படி, புனிதயாத்திரை மற்றும் உள்ளூர் பயணிகளுக்கு மட்டும், மணா கணவாய் வழியே பயணிக்கும் உரிமை வழங்கப்பட்டுள்ளது.
தேசிய நெடுஞ்சாலை எண் 58 மணா கணவாயை, பத்ரிநாத், ஜோஷி மடம், அரித்துவார் வழியாக புதுதில்லி அருகே உள்ள காசியாபாத் நகரத்துடன் இணைக்கிறது.
எஞ்சிய மதிப்பு என்பது ஒரு செயல்பாட்டின் அங்கத்தினர்களில் ஒன்றாகும். இது ஒரு நல்ல எதிர்கால மதிப்பை நாணய அடிப்படையில் முழுமையான மதிப்பின் அடிப்படையில் விவரிக்கிறது மற்றும் உருப்படியை புதியதாக இருக்கும்போது சில சமயங்களில் தொடக்க விலையில் ஒரு சதவீதமாக சுருக்கப்பட்டுள்ளது.
எஞ்சிய மதிப்புகள் பல காரணிகளைப் பயன்படுத்தி கணக்கிடப்படுகின்றன, பொதுவாக ஒரு கால அளவிற்கான வாகன மதிப்பு மற்றும் மைலேஜ் தேவை என்பது கணக்கீட்டின் ஆரம்ப புள்ளியாகும், தொடர்ந்து காலநிலை, மாதாந்திர சரிசெய்தல், வாழ்க்கைச் சுழற்சி மற்றும் அகற்றல் செயல்திறன் ஆகியவை ஆகும். எஞ்சிய மதிப்புகள் அமைக்கும் குத்தகை நிறுவனம், எஞ்சிய மதிப்பை இறுதி மதிப்பை அமைக்க கணக்கிடலில் சரிசெய்தல் காரணிகளை செருகுவதற்கான தங்கள் சொந்த வரலாற்று தகவலைப் பயன்படுத்தும்.
கணக்கியலில், அதன் பயனுள்ள வாழ்க்கை முடிவுக்கு வந்த பிறகு ஒரு சொத்துக்களை அகற்றும் போது ஒரு நிறுவனம் பெறும் மதிப்பீட்டு மதிப்பாக வரையறுக்கப்பட்ட மதிப்பை வரையறுக்க முடியும். இதைச் செய்யும் போது, சொத்துக்களை அகற்றுவதற்கான செலவுகள் குறைக்கப்பட வேண்டும்.
கணக்கீட்டில், எஞ்சிய மதிப்பு என்பது காப்புரிமை மதிப்புக்கான மற்றொரு பெயர், சொத்துக்களின் மீதமுள்ள மதிப்பு முழுமையாகக் குறைக்கப்படுகிறது.
மீதமுள்ள மதிப்பு அதன் மதிப்பை அடிப்படையாகக் கொண்டு அடிப்படை விலையில் இருந்து பெறப்படுகிறது, இது தேய்மானத்திற்கு பிறகு கணக்கிடப்படுகிறது.
எஞ்சிய மதிப்புகள், ஒப்பந்தங்கள் மூடிய ஒப்பந்தங்கள் அல்லது திறந்த ஒப்பந்தங்களின் அடிப்படையில் ஒப்பந்தம் செய்யப்படுகின்றன.
அமிசி பட்டகம் என்பது வானியலாளர் ஜியோவானி அமிசி உருவாக்கிய ஒரு பட்டகம் ஆகும். இது நிறமாலை மானிகளில் பயன்படுத்தப்படும் நிறப் பிரிகை உண்டாக்கும் கூட்டுப் பட்டகமாகும். இது இரண்டு முப்பட்டகங்களால் உருவாக்கப்பட்டுள்ளது. இதில் ஒரு முப்பட்டகம் குறைந்த நிறப்பிரிகை திறன் கொண்ட கிரௌன் கண்ணாடியால் ஆனது; மற்றொரு முப்பட்டகம் அதிக நிறப்பிரிகை திறன் கொண்ட ஃபிளிண்ட் கண்ணாடியால் ஆனது. முதல் முப்பட்டகத்தில் நுழையும் ஒளியானது காற்று-கண்ணாடியிடையே நுழைந்து ஒளிவிலகலடைந்து, மீண்டும் இரு பட்டகங்களுக்கிடையே ஒளிவிலகலடைகிறது. கடைசியில் ஒளி இரண்டாவது பட்டகத்திற்குச் செங்குத்தாக வெளிவருகிறது.
உட் செல்லும் அலைகளில் நடுவிலுள்ள அலை அல்லது ஒரு அலை நீளம் மட்டும் விலகல் அடையாமல் உட் செல்லும் கற்றைக்கு இணையாக வெளிவருமாறு பட்டகங்களின் மூலப்பொருட்களும், கோணங்களும் அமைக்கப்பட்டிருக்கும். பட்டகங்களின் அமைப்பை நேரடி-தோற்ற பட்டகம் என அழைக்கலாம். கையால் தூக்கிச் செல்லும் அளவிலுள்ள நிறமாலைமானிகளில், இவை பயன்படுத்தப்படுகிறது. இவற்றில் மற்ற அலைநீளங்கள் அனைத்தும் பல்வேறு கோணங்களில் பட்டகங்களின் மூலப்பொருளைப் பொறுத்து நிறப்பிரிகை அடைகின்றன. ஒரு ஒளி மூலத்தை பட்டகம் வழியாக பார்க்கும் போது கட்புலனாகும் நிறமாலை உருவாகிறது.
இந்த விலகலடையப் பட்டகத்தைப் பற்றி அமிசி எதிலும் பிரசுரிக்கவில்லை. நட்சத்திரங்களின் நிறமாலையை ஆராய கருவியைக் கண்டறிந்த அமிசி நண்பர் டொனாட்டி இந்த பட்டகத்தைத் தனது கருவியில் பயன்படுத்தினார். பின்னர், இந்த அமைப்பின் அடிப்படையில் பன்மடி பட்டகங்கள் உருவாக்கப்பட்டன. பன்மடி பட்டக நிறப்பிரிகை கோட்பாட்டின் படி அமிசியின் பட்டகம் செயல்படும் விதம் கணக்கிடப்பட்டது.
1860 ல் அமிசி, இவ்வகை பட்டகங்களை ஒன்றுடன் ஒன்று இணைத்து மூன்று பட்டகங்களை இணைத்து இரட்டை அமிசி பட்டகத்தை உருவாக்கினார். பட்டகங்களை இரட்டிப்பு ஆக்குவதன் மூலம் கோண நிறப்பிரிகை அதிகரிக்கிறது. இதன் மூலம் மைய அலை வந்த பாதையிலே ஒளிவிலகலடைகிறது. உள் நுழையும் அலைகளில் மைய அலை மட்டும் எந்த விலகலும் இன்றி, தனது பாதையிலே செல்கிறது.
பகத் கி கோத்தி-மன்னார்குடி வாராந்திர விரைவு வண்டிகள் சராசரியாக மணிக்கு 57 கிலோமீட்டர் வேகத்தில் செல்கின்றன. இவை மொத்தமாக 2859 கிமீ வேகத்தை 48.30 மணி நேரத்தில் கடக்கின்றன. இந்த இரயில் தெற்கு இரயில்வே மண்டலத்தால் இயக்கப்பட்டு திருச்சிராப்பள்ளி சந்திப்பில் பராமரிக்கப்பட்டு வருகிறது. மன்னார்குடியை அடைந்ததும் காலி பெட்டிகள் திருச்சிராப்பள்ளிக்கு கொண்டு செல்லப்படுகின்றன. பராமரிப்பு பயணத்தின் போது இதே போல எதிர்பாதையில் நீடாமங்கலம் சந்திப்பில் இப்பணி நடைபெறுகிறது.
பகத் கி கோதி - மன்னார்குடி வாராந்திர விரைவு வண்டி இந்தியாவின் இராசத்தான் மாநிலத்திலுள்ள பகத் கி கோதி இரயில் நிலையத்தையும் தமிழ்நாடு மாநிலத்திலுள்ள மன்னார்குடியையும் இணைக்கும் ஒரு விரைவு இரயில் ஆகும். வாரமொருமுறை 16863 மற்றும் 16864 ஆகிய தொடர்வண்டி எண்களில் இவ்விரைவு இரயில் இயக்கப்படுகிறது. தற்போது அதிவிரைவு வண்டியாக மேம்படுத்தப்பட்டுள்ளது.
பாதை இன்னும் முழுமையாக மின்மயமாக்கப்படாததால், பகத் கி கோத்தி டீசல் அடிப்படையிலான இயந்திரம் மூலம் பகத் கி கோத்தியிலிருந்து சவாய் மாதோபூர் வரை இழுத்துச் செல்லப்படுகிறது. பின்னர் இது மன்னார்குடி வரை இடார்சி மின் இயந்திரத்துடன் இணைக்கப்படுகிறது.
இரட்டை வெங்காயம் 2000 முதல் 2900 மீ குத்துயர நெடுக்கங்களில் ஆண்டுதோறும் நிலவும் தாவர இனமாகும். இது 10செமீ முதல் 40 செமீ உயரம் வரை வளர்கிறது. வெங்காயக் குமிழ்கள் வட்ட வடிவிலும் முட்டை வடிவிலும் அமைகின்றன. குமிழ்கள் சற்றே சரிந்திருக்கும்; வெட்டினால் காட்டமான மணம் வீசும். பூத்தலைகள் 10முதல் 15 மிமீ நீளத்தில் இருக்கும். மலர்கள் பிங்கு முதல் ஊதா வரை மாறுபடும் நிறச் சாயல்களில் காணப்படும். ஒவ்வொரு பூத்தலையிலும் ஆறு கூர்மடல்களும் கரும்பட்டையும் அமையும். இவற்றின் நீளமான தாள்கள் ஈரிணைகளாக அமையும். பிற வெங்காயத் தாள்களை விடப் பசுமையாக இருக்கும். கீறினால் மணம் வீசும்.
கலிபோர்னியாவில், அ. பைசெப்ற்றம் ஆல்பைன், எல்டொராடோ, கிளென், இன்யோ, இலாசன், மெண்டோசினோ, மோனோ, மோடோக், மாரிபோசா, நெவாடா, புளூமாசு, சான் பெர்னார்டினோ, சாந்தியாகோ, சாசுட்டா, சீறா, டிரினிட்டி, துளேர், துவோலும்னே ஆகிய அனைத்து கவுன்ட்டிகளிலும் காணப்படுகின்றன. இ து பரவலாக நெவாடா, ஔட்டா, ஆரிசோனா, தென்கிழக்கு ஓரிகான், தெற்கு இடாகோ, வடக்கு இடாகோ, தென்கிழக்கு வாசிங்டன், பிராங்ளின் கவுன்ட்டியிலும் தனித்தனி திரள்களாகப் பரவியுள்ளன.
சில நேரங்களில் அல்லியம் பைசெப்ற்றம் உணவு வாசனைக்கு பயன்படுகிறது. ஏனெனில் இதன் தாள்கள் மிகவும் வலுவானதாகவும், மணமுடையதாகவும் இருக்கும். இந்தத் தாள்கள் வழிபாடு செய்ய பயன்படுத்தப்படுகின்றது. இப்பகுதியில் பல விலங்குகள், எல்க், கறுப்பு கரடிகள், பிரெய்ரி நாய்கள் உட்பட, பல விலங்குகள் இந்த அல்லியம் பைசெப்ற்றம் என்ற வெங்காயங்களின் குமிழ்களைச் சாப்பிடுகின்றன.
அல்லியம் பைசெப்ற்றம் ' ' அல்லது இரட்டை வெங்காயம் என்பது மேற்கு ஐக்கிய அமெரிக்க உயர் குத்துயரத் தாயகத் தாவரமாகும். இது கலிபோர்னியா, அரிசோனா, நியூமெக்சிகோ, நெவாடா, ஓரிகான், வாசிங்டன், இடாகோ, உட்டா பகுதிகளில் ஈரமான பகுதிகளிலும் நிழற்பகுதிகளிலும் திறந்த புல்வெளிகளிலும் ஆண்டுதோறும் வாழும் உண்ணும் தாவரமாகும்.
அல்லியம் பைசெப்ற்றம் கலிபோர்னியாவில் கலப்பு ஊசியிலைக் காடுகளில் அல்லது ஈரத் தரைக்காடுகளிலும் ஓடைக் கரைகளிலும் அலையாத்திக் காடுகளிலும் புல்வெளிகளிலும் காணப்படுகின்றன.
கடைசி விளையாட்டு 50 வது நாளில் நிறைவுறும். துவக்கக் கட்டத்தில் சவால்கள் மிக எளிதாகவே இருக்கும். ஒரு நீலத் திமிங்கிலத்தை வரைய வேண்டும், தனியாக இரவு பன்னிரெண்டு மணிக்கு சுடுகாட்டுக்குச் செல்ல வேண்டும், இனிப்புகளை அள்ளி வாய் நிறைய சாப்பிட வேண்டும். இவற்றில் ஒவ்வொன்றையும் பங்கேற்பாளர் செய்து முடிக்க முடிக்க, அவர்களுக்கு பாராட்டுகள் கிடைக்கும். மெல்ல படிநிலைகள் ஏற ஏற சவால்கள் கடினமாகிக்கொண்டே போகும்.
இரவில் தனியாகப் பேய்ப் படம் பார்ப்பது, கையில் பிளேடால் வரைவது, கண்ணை மூடிக்கொண்டு மிக வேகமாக மிதிவண்டியில் பயணிப்பது, பிற பங்கேற்பாளர்களின் சவால் கானொளிகளைக் காண்பது என்று நீளும். இவற்றை தாங்கள் நிறைவேற்றிய சவாலான செயல்களை படம்பிடித்து நிர்வாகிக்கு அனுப்பவேண்டும்.
2016 ஆம் ஆண்டில் உருசியாவில் நீல திமிங்கல விளையாட்டானது, ஒரு பத்திரிகையாளர் எழுதிய ஒரு கட்டுரையால் இளைஞர்களிடையே பரவலாக பிரபலமானது, இதைத் தொடர்புபடுத்தி பல தற்செயலான தற்கொலைகளை நீலத் திமிங்கிலத்துடன் தொடர்புபடுத்தப்பட்டன. இதனால் உருசியாவில் இது பீதியை ஏற்படுத்தியது. பின்னர், புடகின் கைது செய்யப்பட்டார். அவர் மீது "குறைந்தது 16 இளம் பெண்களைத் தற்கொலை செய்ய தூண்டியதாக" குற்றம் சாட்டப்பட்டது, இது உருசியாவில் தற்கொலைத் தடுப்பு சட்டம் ஏற்பட வழிவகுத்தது. மேலும் நீலத் திமிங்கல நிகழ்வு குறித்த உலக அளவிலான கவலைகளை ஏற்படுத்தியது. இது சீனாவில் "மனித எம்பிராய்டரி" போன்று அதிகரித்துவரும் சுய-தீங்கு போக்குகளுடன் இணைத்து நோக்கப்படுகிறது.
நீலத் திமிங்கில விளையாட்டு "புளூவேல் சேலஞ்" என்றும் அழைக்கப்படுவது, பல நாடுகளிலும் இருப்பதாக சொல்லப்படுவது இணையத்தில் குழுவாக ஆடப்படும் ஒரு விளையாட்டு. இந்த விளையாட்டுக் காலமான 50 நாட்களில் விளையாடுபவர்கள் நிர்வாகிகளால் ஒதுக்கப்படும் பணிகளை தொடர்ந்து செய்யவேண்டும். இறுதி சவால் என்பது விளையாடுபவர் தற்கொலை செய்துகொள்ளவேண்டும் என்பதாகும். "புளூவேல்" என்ற சொல், கரைக்கு வந்து தற்கொலை செய்து கொள்ளும் கடற் திமிங்கலங்களின் நிகழ்வுகளிலிருந்து வந்தது. இதுவரை உலகம் முழுவதும் இந்த விளையாட்டு சுமார் 130 சிறுவர்கள், இளைஞர்களின் தற்கொலைக்கு காரணமாக அமைந்துள்ளதாக குற்றம் சாட்டப்படுகிறது.
இந்த விளையாட்டு ஆட்டக்காரர் மற்றும் நிர்வாகிகளுக்கு இடையே உள்ள உறவை அடிப்படையாகக் கொண்டது. ஆட்டத்தில் கலந்துகொள்ளும் ஆட்டக்காரரகளுக்கு வழக்கமாக ஒரு நாளைக்கு ஒரு சவாலாக அன்று முடிக்கப்பட வேண்டிய வேலையை நிர்வாகிகள் வழங்குவர். அவற்றை ஆட்டக்காரர்கள் முடிக்க வேண்டும். அவற்றில் சில தன்னைத்தானே துன்புறுத்திக்கொள்ளும் கடமைகளும் உள்ளடக்கியது. சில பணிகள் முன்கூட்டியே கொடுக்கப்படக்கூடும், அடுத்தடுத்தக் கட்டங்கள் முடிந்து. இறுதிப்பணியாக தற்கொலை செய்துகொள்வதாக முடியும்.
நீலத்திமிங்கில விளையாட்டு 2013 இல் உருசியாவில் சமூக வலைதளத்தின் "இறப்புக் குழு" என்று அழைக்கப்படுபவர்களின் பெயர்களில் ஒன்றான "57" உடன் தொடங்கியது, இந்த விளையாட்டால் 2015 இல் முதல் தற்கொலை நிகழ்ந்ததாக கூறப்படுகிறது. பல்கலைக்கழகத்திலிருந்து வெளியேற்றப்பட்ட முன்னாள் உளவியல் மாணவரான பிலிப் புடகின் என்பவர் இந்த விளையாட்டைக் கண்டுபிடித்ததாகக் கூறினார். இதுபற்றி புடகின் எந்த மதிப்பம் இல்லாமல் இருப்பவர்களை தற்கொலை செய்யவைத்து அதன் மூலம் சமூகத்தை "சுத்தம்" செய்வதாக கூறினார்.
தமிழ்நாடு, மதுரை மாவட்டம், திருப்பரங்குன்றம் அருகே மொட்டமலை கலைஞர் நகரை சேர்ந்தவர் ஜெயமணி என்பவரது மகன் விக்னேஷ் . என்ற கல்லூரி மாணவர் 2017 ஆகத்து 30 அன்று காலை தனது வீட்டில் தூக்கிட்டு தற்கொலை செய்து கொண்டார். காவல்துறை விசாரணையில் விக்னேஷ் தனது இடது கையில் திமிங்கலத்தின் படம் வரைந்தும், புளூவேல் விளையாட்டு குறித்து காகிதத்திலும் எழுதி இருந்தது தெரியவந்தது. எனவே அவர் புளூவேல் எனப்படும் நீலத் திமிங்கல ஆன்லைன் விளையாட்டால் தற்கொலை செய்திருக்கலாம் என சந்தேகிக்கின்றனர்.
2017 சூலை 30 இல், 14 வயதான மன்பிரீத் சிங் என்ற சிறுவன் மும்பையில் உள்ள அந்தேரியில் கட்டிடத்தின் ஏழாவது மாடியில் இருந்து குதித்து தற்கொலை செய்துகொண்டான். மகாராஷ்டிரா மாநில முதலமைச்சர் தேவேந்திர பத்னாவிசு நீல திமிங்கல விளையாட்டால் சிறுவன் தற்கொலை செய்து கொண்டதாக குற்றம் சாட்டினார், ஆனால் மும்பை காவல்துறை அந்த விளையாட்டை சிறுவன் விளையாடியதாக ஆதாரங்கள் இல்லை என்று கூறினர்.
இவர் இந்தியாவின் பல இடங்களிலும் மற்றும் வெளிநாடுகளில் லிங்கன் சென்டர் ஃபார் தி பெர்பார்மிங் ஆர்ட்ஸ், நியூயார்க், ஜான் எஃப். கென்னடி சென்டர் ஃபார் தி பெர்பார்மிங் ஆர்ட்ஸ் மற்றும் சிகாகோவிலும் தனது நடனத்தை நிகழ்த்தியுள்ளார். அவரது வாழ்க்கை மற்றும் பணி, இந்திய அரசாங்கத்தால் ”சமர்ப்பணம்” என்ற ஆவணப்படத்தின் மூலம் பதிவு செய்யப்பட்டுள்ளது. பிபிசி / விநெட் இன் ”டான்சிங்” என்ற தலைப்பில், ஒன்பது மணி நேர தொலைக்காட்சி ஆவணப்படத்திலும் அவர் இடம்பெற்றுள்ளார். கண்ணுக்குத் தெரியாத வரிசை - மாளவிகா சருக்கையின் கலை மூலம் பரதநாட்டியத்தை ஆராயும் கலை நிகழ்ச்சி மும்பையில் உள்ள தேசிய மையத்தில் திரையிடப்பட்ட மற்றொரு கலை ஆவணமாகும்.
தென்னிந்திய மாநிலமான தமிழ்நாட்டில் 1959 ஆம் ஆண்டு இவா் பிறந்தார். கல்யாணசுந்தரம் பிள்ளை மற்றும் இராசரத்தினம் ஆகியோாின் கீழ் பயிற்சி பெற்றார். புகழ்பெற்ற குருஸ், கெலுசரன் மஹபத்ரா மற்றும் ரமணி ரஞ்சன் ஜெனா ஆகியோாிடம் இருந்து ஒடிசி கற்றாா். மேலும், கல்யாண நாராயணனிடமிருந்து அபிநயம் கற்றுக்கொண்டார். தனது 12ஆம் வயதில் தனது முதல் நடனத்தை மும்பையில் அரங்கேற்றினார்.
மாளவிகா சருக்கை பரத நாட்டியத்தில் சிறப்பு வாய்ந்த ஒரு இந்திய மரபுசார் நடனக் கலைஞா் ஆவார். இவா் 2002 ஆம் ஆண்டு சங்கீத் நாடக அகாதமி விருதினை பெற்றார். 2003 ஆம் ஆண்டில் இந்தியாவின் நான்காவது உயர்ந்த இந்திய குடிமகன் விருதான பத்ம சிறீ விருதை பெற்றார்.
மாளவிகா சருக்கை நடன வடிவமைப்பு செய்திருக்கும் ஸதிதி கதி, கிருஷ்ணா நீ போன்றவை நியூயார்கின் ஜுலியர்ட் நிகழ்த்துக் கலைகளுக்கான பள்ளிப் பாடத்திட்டத்தில் சேர்க்கப்பட்டுள்ளது.
அழகன்குளம் அகழ்வாராய்ச்சியில் கிடைத்த நாணயங்களின் முன்புறத்தில் உரோமானிய மன்னரின் முகமும், பின்புறத்தில் உரோமானியர்களின் வெற்றிக்கான தேவதையின் உருவமும் பொறிக்கப்பட்டுள்ளது. இதன் மூலம் இந்நாணயங்களை, கிமு 375ல் உரோமைப் பேரரசை கிமு 375 – 392 முடிய ஆண்ட இரண்டாம் வாலெண்டைன் வெளியிட்டிருக்கலாம் எனக் கருதப்படுகிறது. இதன் மூலம் பாண்டியர்களுக்கும், உரோமானியர்களுக்கு இடையே நடந்த கடல் வணிகம் அறியப்படுகிறது.
அழகன்குளம் தொல்லியல் களம், வைகை ஆற்றின் கரையில், வங்காள விரிகுடா கடற்கரையிலிருந்து மூன்று கிலோ மீட்டர் தொலைவில் அமைந்துள்ளது. அழகன்குளம் கிராமத்தில் 1980களில் முதன் முறையாக சிறிதளவில் அகழ்வாய்வு செய்ததில், இவ்விடத்தில் தொல்லியல் எச்சங்கள் இருப்பதை உறுதி செய்தனர்.
அழகன்குளம் தொல்லியல் களம், தமிழ்நாட்டின் இராமநாதபுரம் மாவட்டம், இராமநாதபுரம் வட்டம், மண்டபம் ஊராட்சி ஒன்றியத்தில் உள்ள அழகன்குளம் கிராமத்தில் உள்ளது. தற்போது அழகன்குளம் தொல்லியல் களத்தில் தமிழ்நாடு அரசு தொல்லியல் துறை அகழ்வாராய்ச்சியை மேற்கொண்டு வருகிறது.
கிமு முதல் நூற்றாண்டுக் காலத்திய தமிழ் பிராமி எழுத்துக்களில் எழுதப்பட்ட சிவப்பு நிற ஓடுகள் கிடைத்துள்ளது. பிற தொல்பொருட்களான மணிகள், துளையிடப்பட்ட ஓடுகள், பல அளவுகளால் ஆன செங்கற்கள் இங்கு அகழ்ந்தெடுக்கப்பட்டுள்ளது.
அழகன்குளம் அகழ்வாராய்ச்சியில், கிமு 375க்கு முந்தைய, மத்தியதரைக்கடல் ஒட்டிய நாடுகளில் புழங்கப்பட்ட மண் ஓடுகள், மட்பாண்டங்களின் சில்லுகள் மற்றும் ஜாடித் துண்டுகள் கிடைத்துள்ளது.
சங்க காலத்திய அழகன்குளம் பகுதி, கிமு 300 முதல் கிபி 300 முடிய பாண்டியர்களின் வணிக நகரமாகவோ அல்லது துறைமுக நகரமாகவோ இருந்திருக்கலாம் எனத் தொல்லியல் ஆய்வாளர்கள் கருதுகின்றனர்.
அழகன்குளம் தொல்லியல் களத்தில் முதலில் பத்தடி நீளம், பத்தடி அகலம், இருபதடி ஆழம் கொண்ட ஐந்து பள்ளங்கள் தோண்டப்பட்டதாக தமிழகத் தொல்லியல் துறை இயக்குனர் தெரிவித்துள்ளார்.
மறைந்த முன்னாள் தமிழக முதல்வர் ஜெ. ஜெயலலிதா, அழகன்குளத்தில் முறையாக அகழ்வாராய்ச்சி மேற்கொள்ள தமிழ்நாடு அரசு தொல்லியல் துறைக்கு 1 செப்டம்பர் 2016 அன்று ஆணையிட்டார்.
வீரநிலைக் காலப்பாடல்கள் என்பது வீரம் என்ற பண்பைப் போற்றிய நிலையில் பாடப்படும் பாடல்களாகும். இப்பண்புகள் கொண்ட இலக்கியங்கள் உலக அளவில் எண்ணிலடங்காதவை உள்ளன. தமிழில் உள்ள சங்க இலக்கியங்களின் சாரம் காதலும் வீரமுமே என்பது இங்கு நோக்கத்தக்கதாகும். சங்கப் பாடல்களின் பாடுப்பொருள்கள் மூன்று நிலைகளில் சுட்டப்படுகிறது. அகம்,புறம், அகப்புறம் சார்ந்தது. புறம் சார்ந்து பாடுகையில் வீரம் என்ற பண்பும் இடம் பெறுகின்றன. எனவே, வீரம் சார்ந்த கருத்துகள் மேலோங்கி இருந்த காலத்தில் பாடிய பாடல்கள் வீரநிலைக்காலப் பாடல்கள் என்று அறியப்படுகிறது.
வீரநிலைக் காலத்தில் போரிட்டு மடிதல் என்பது உயர்வாக கருதப்பட்டது. அதோடு மட்டுமில்லாமல் போரில் இறந்த வீரர்களே சொர்க்க உலகம் சென்றடைவர் என்ற கருத்தும் போற்றப்பட்டது. இதனைப் புறநானூற்று பாடல் 'அரிது செல் உலகில் சென்றவன்' என எடுத்தியம்புகிறது. அதேபோல போரில் விழுப்புண் பட்டு வீழ்ந்த மறவர்களை வரவேற்பதற்காக மணியும் முரசும் ஆர்பரித்து வரவேற்பார்கள் என்பதை,
பண்டைய உலக இலக்கியங்கள் பலவற்றை ஆராய்ந்த சி.எம்.பெளரா, வீரத்தின் பின்னணியில் போற்றப்பட்ட உயர் பண்புகளைக் கொண்ட பாடல்களின் பண்புகளைக் கூறியுள்ளார்.
இளம்பூரனார் பால்கெழுக்கிளவிக்கு பயிலாது வரும் ஒரு கூற்றுச்சொல் என்பார். நச்சினார்க்கினியர் நெஞ்சு என்னும் அஃறிணை ஒருமையை விளக்க தலைவன் கூறும் வழி உயர்திணை ஆண்பாலாகவும், தலைவி கூறும் வழி உயர்திணை பெண்பாலாகவும், பண்மையால் கூறும் வழி பண்மைப் பாலாகவும் கொள்ளப்படும் என்பார். இதனைத் தொல்காப்பியர்
ஒரு பாலுக்கோ, ஒரு தினைக்கோ உரியதை வேறு பாலுக்கோ, வேறு தினைக்கோ உரியதாக்கி நடையியலார் நிலைமாற்றம் எனக் கூறுவர். இதனைத் தொல்காப்பியர் வழி பால்கெழுக்கிளவி நிலை மாற்றம் எனக் கருதுவதில் பொருத்தம்
மேனாட்டார் ஆளுருவாக்கத்தை உருவகத்தோடு தொடர்புடைய ஒர் அணியாகக் கொள்வர். பால்கெழுக்கிளவியும் உருவகத்தோடு தொடர்புடையதே. தொல்காப்பியருக்கு உருவகம் பற்றிய கருத்து இருந்தது என்பதை உணரலாம்.
தொல்காப்பியர் வெளிபடு பொருளே கிளத்தல் வேண்டா என்று உரியியலில் கூறுகிறார். பொருளியலில் வெளிப்படு பொருளின்றிப் பிறவாறு வருவனவற்றையே கிளந்தாராதல் எனக் கொள்ளுதல் முறைமைத்து.
கவிக்கோ ஞானச் செல்வன் என்பவர் தமிழ் மொழிக் கவிஞர் ஆவார். இவர் இந்திய நாட்டின், தமிழ்நாடு மாநிலத்தின், தஞ்சாவூர் மாவட்டத்தில், மதுக்கூர் என்னும் ஊரில் 1939ஆம் ஆண்டு பிறந்தார். இவரது இயற்பெயர் கோ. திருஞானசம்பந்தம் ஆகும். இவர் மரபுக் கவிஞர் ஆவார். தமிழ்நாடு கலை இலக்கியப் பெருமன்றத்தின் திருவாரூர் மாவட்டக் கிளையின் தலைவராகப் பணியாற்றியுள்ளார். மதுரையில் நடைபெற்ற உலகத் தமிழ் மாநாடுகளில் தங்கம், வெள்ளி, கேடயம், சிறப்பு விருதுகள் எனப் பல்வேறு பாராட்டுக்களைப் பெற்றவர்.
வரலாற்று நோக்கில், ஆஸ்திரேலியாவில் வாய்ப்புமிக்க பல யுரேனியச் சுரங்கங்கள் அணு ஆற்றல் எதிர்ப்பாளர்களால் மட்டுப்படுத்தப்பட்டுள்ளது. எனினும் மாநில அரசுகள் மேற்கு ஆஸ்திரேலியாவிலும் குயின்ஸ்லாந்திலும் புதிய திட்ட வளர்ச்சிக்கு அனுமதியளித்துள்ளன. 2013 ஆம் ஆண்டு நிலவரப்படி யுரேனியத்தின் விலை மிகக் குறைவாக இருப்பதால், சந்தை முன்னேற்றமடையும் வரை எந்தவொரு புதிய திட்டங்களும் செயல்பாட்டுக்குக் கொண்டுவருவது சாத்தியமில்லை. யுரேனிய விலை உயரும் வரை கின்டைர் திட்டத்தை கமேகோ நிறுத்தி வைத்துள்ளது, பலாதீன் ஆற்றல் நிறுவனம் பிக்ரில்யி, அஞ்செலா/பமீலா, மனியிஞ்ஜீ, ஊபகூமா, வல்ஹால்லா போன்ற தனது திட்ட வரைவுகளை நடைமுறைப்படுத்த யுரேனிய விலை இன்னும் உயர்ந்திருக்க வேண்டும் என்று கூறியுள்ளது. தோரோ ஆற்றல் நிறுவனம் விலுனா வரைவை வளர்ச்சி நிலைக்கு எடுத்துச் செல்ல விரும்பினாலும் ஈடுபாட்டுள்ள முதலீட்டாளர்களை ஈர்க்க முடியவில்லை. யுரேனியத்தின் சந்தை விலை உயர்ந்தாலும் பெரும்பாலான திட்டங்கள் உற்பத்தியைத் தொடங்க குறைந்தது ஐந்து ஆண்டுகளாவது ஆகும்.
பத்தொன்பதாம் நூற்றாண்டின் இறுதியில் ஆஸ்திரேலியாவில் யுரேனியம் இருப்பது கண்டறியப்பட்டாலும், ஆஸ்திரேலியாவில் யுரேனியச் சுரங்கத் தொழில் இருபதாம் நூற்றாண்டிலிருந்துதான் தொடங்கியது. கதிரியக்கத் தாதுக்கள் தெற்கு ஆஸ்திரேலியாவில் முதன்முதலில் ரேடியம் ஹில் என்ற இடத்தில் 1906 ஆம் ஆண்டிலும் மவுண்ட் பெயிண்டர் என்ற இடத்தில் 1911 ஆம் ஆண்டிலும் பிரித்தெடுக்கப்பட்டன. 2,000 டன் தாது மருத்துவ பயன்பாட்டிற்கான ரேடியத்தை மீட்பதற்காகப் பதப்படுத்தப்பட்டது. சில நூறு கிலோகிராம் யுரேனியம் சீனக்களிமண் மெருகேற்றத்துக்காகவும் உற்பத்தி செய்யப்பட்டது. 2017 ஆம் ஆண்டு நிலவரப்படி, ஆஸ்திரேலியாவில் மூன்று யுரேனியச் சுரங்கங்கள் செயல்பாட்டில் உள்ளன: ஒலிம்பிக் அணை, ரேஞ்சர், மற்றும் பெவலர்லி நான்கு மைல்.
இந்தத் தொழிலைப் பற்றிய பல விசாரணைகளுள் முதன்மையான விசாரணையை ஆஸ்திரேலிய அரசு யுரேனியத்தை அகழ்ந்து அதை ஏற்றுமதி செய்யவேண்டுமா என்ற கேள்வியையும் கொண்டிருந்த ரேஞ்சர் யுரேனிய சுற்றுச்சூழல் விசாரணை என்ற பெயரில் 1976ல் வெளியிட்டது. இந்த விசாரணை நிகழ்ந்து கொண்டிருந்தபோது சுரங்க நடவடிக்கைகள் நிறுத்தப்பட்டன, ஆனால் ரேஞ்சர் யுரேனியச் சுரங்கம் நிறுவனத்தின் 42% பங்குகளை அரசு எடுத்துக்கொண்டவுடன் அவை மீண்டும் செயல்படத்தொடங்கின. 1979ல் பொதுநலவாயம் அப்போது கட்டப்படவிருந்த ரேஞ்சர் செயல்பாட்டிலிருந்த தனது பங்கை விற்றுவிட்டு அதேவேளையில் சுரங்கங்களை உரிமையாக்கிக்கொண்டு செயல்படுத்தும் ஆஸ்திரேலிய ஆற்றல் வளங்கள் என்ற நிறுவனத்தை நிறுவியது. இறுதியாக ரேஞ்சர் 1981ல் உற்பத்தியைத் தொடங்கியது.
2011 இன் தொடக்கத்தில் நிகழ்ந்த ஜப்பானின் புக்குசிமா அணுவுலைப் பேரழிவுக்குப் பிறகு ஆஸ்திரேலிய யுரேனியத் தேவையின் மீது தாக்கத்தை ஏற்படுத்தும் வகையில் பல நாடுகள் தங்களுடைய அணுசக்தி உற்பத்தியைக் குறைத்துக் கொள்ளத் தொடங்கின. அவற்றுள் சில அணுசக்தி உலைகள் அனைத்தையும் முற்றிலுமாக மூடுவதற்குக் காலக்கெடுவைக் குறித்தன. மேற்கு ஆஸ்திரேலியா மற்றும் குயின்ஸ்லாந்து மாநில அரசுகள் புதிய சுரங்கத் திட்டங்களுக்கு அனுமதி அளித்துள்ளன. எனினும், 2013 ஆம் ஆண்டு நிலவரப்படி யுரேனியத்தின் விலை மிகக் குறைவாக இருப்பதால், சந்தை முன்னேற்றமடையும் வரை எந்தவொரு புதிய திட்டங்களும் செயல்பாட்டுக்குக் கொண்டுவருவது சாத்தியமில்லை.
1982 ல் நிகழ்ந்த ஆத்திரேலியத் தொழில் கட்சியின் ஈராண்டுப் பொதுக்கூட்டத்தில் இந்தச் சிக்கல் தீவிரமாக விவாதிக்கப்பட்டது. 1984 ஆண்டுக் கூட்டத்தில், புதிதாகத் தேர்ந்தெடுக்கப்பட்ட பாப் ஹாக் தலைமையிலான அப்போதைய தொழில் கட்சி அரசு மூன்று சுரங்கக் கொள்கையை அறிமுகப்படுத்தியது. அந்தக் கொள்கை ஆஸ்திரேலிய யுரேனியச் சுரங்க நடவடிக்கைகளை ஏற்கனவே செயல்பாட்டில் இருக்கும் மூன்று இடங்களில் மட்டுமே செயல்பட வழிவகுத்தது: ரேஞ்சர். நபர்லேக் மற்றும் ஒலிம்பிக் அணையைத் தவிர பிற சுரங்கங்கள் நிறுத்திவைக்கப்பட்டன. நபர்லேக் சுரங்கம் தீர்ந்தவுடன் பெவர்லி சுரங்கம் ஏற்கப்பட்டது.
பல பத்தாண்டுகளாக யுரேனியச் சுரங்கத் தொழில் ஆஸ்திரேலிய அரசியல் கலந்துரையாடல்களில் ஒரு முக்கிய பகுதியாக உள்ளது. எதிர்க்கும் குழுக்கள் பரந்த அளவிலான சுற்றுச்சூழல் தாக்கங்கள், உள்நாட்டு நில அணுகல் மற்றும் அணுசக்தி பரவல் ஆகியவற்றை மேற்கோள் காட்டி இந்தத் தொழிலை நிறுத்த அல்லது கட்டுப்படுத்த வேண்டிய காரணங்களாகக் குறிப்பிடுகின்றன. இந்தக் கலந்துரையாடல் சுரங்க மற்றும் ஏற்றுமதி நடவடிக்கைகளை மட்டுப்படுத்தச் செய்துள்ளது, எனினும் கூட்டாட்சி மற்றும் மாநில அரசுகள் அவ்வப்போது ஒப்புக்கொள்ளப்பட்ட பொதுக்கொள்கையிலிருந்து பின்வாங்கிச் செல்வதும் நிகழ்வதுண்டு.
தீவிர யுரேனியத் தேடல் அமெரிக்க ஐக்கிய நாடுகள் மற்றும் ஐக்கிய இராச்சியம் அரசுகளின் வேண்டுகோளுக்கிணங்க 1944 க்குப் பிறகு தொடங்கியது. வெற்றிகரமான கண்டுபிடிப்புகளுக்கு 1948ல் வரிச்சலுகைகளும் அளிக்கப்பட்டன. யுரேனிய பதப்படுத்தும் வளாகம் தெற்கு ஆஸ்திரேலிய அரசால் போர்ட் பிரீ என்ற இடத்தில் அடிலெயிட்டுக்குத் தெற்கேயுள்ள ரேடியம் ஹில் மற்றும் வைல்ட்டாக் ஹில்லிருந்து பெறப்பட்ட தாதுக்களைக் கொண்டு செயல்பாட்டைத் தொடங்கியது. அமெரிக்க ஐக்கிய நாடுகள் மற்றும் ஐக்கிய இராச்சியம்க்கும் வழங்கிவந்த இந்த வளாகம் பெப்ரவரி 1962 இல் மூடப்பட்டது.
2019 ஆம் ஆண்டில், உலகில் கணிக்கப்பட்ட யுரேனிய இருப்புக்களில் 35% ஆஸ்திரேலியாவில் , இரண்டாவது இடத்திலிருக்கும் கஜகஸ்தானை விட மிகவும் முன்னிலையில் உள்ளது. உற்பத்தியின் அடிப்படையில் மிகப்பெரிய ஏற்றுமதியாளர் கஜகஸ்தான், அதைத் தொடர்ந்து கனடா, மற்றும் ஆஸ்திரேலியா ஆகியவை உள்ளன. 2019 ஆம் ஆண்டில் ஆஸ்திரேலியா 6,613 டன் யுரேனியத்தை, உலக உற்பத்தியில் 12% அளவு, அணுமின் உற்பத்திக்காக ஏற்றுமதி செய்தது.
ரேடியச் சுரங்கத்தில் துணை பொருளாக யுரேனியம் தெற்கு ஆஸ்திரேலியாவில் ரேடியம் ஹில் என்ற இடத்தில் 1906 ஆம் ஆண்டிலும் மவுண்ட் பெயிண்டர் என்ற இடத்தில் 1911 ஆம் ஆண்டிலும் உற்பத்தி செய்யப்பட்டது. ரேடியம் புரோமைடையும் யுரேனியத்தையும் எடுக்க சிட்னியிலுள்ள ஹன்டர்ஸ் ஹில் என்ற இடத்தில் ஒரு சுத்தீகரிப்பு ஆலை 1911 முதல் 1915 வரை செயல்பட்டது. ரேடியம் மருத்துவ ஆராய்ச்சிக்காகவும் யுரேனியம் சீனக்களிமண் மற்றும் கண்ணாடியை மெருகேற்றுவதற்காகவும் பயன்படுத்தப்ட்டன.
2007 ஏப்ரல் 28ல் ஹவார்ட் அரசு யுரேனியச் சுரங்க விரிவாக்கத்துக்குத் தடையாக இருக்கும் யுரேனியத் தாது அகழ்வு மற்றும் போக்குவரத்திலிருக்கும் தேவையற்ற கடுமையான கட்டுப்பாடுகளை உடனடியாக நீக்குவதை இலக்காகக் கொண்ட ஒரு புதிய யுரேனிய யுத்தியை மேற்கொண்டார். அணுத் தொழில் வளர்ச்சிக்கு 1999ல் சுற்றுச்சூழல் பாதுகாப்பு மற்றும் பல்லுயிர்ச்சூழல் பாதுகாப்புச் சட்டத்தால் உருவாக்கப்பட்ட தடைகளை விலக்கிக்கொண்டார்.
பொதுவாக யுரேனியத்துக்கு ஒரே ஒரு வணிகப் பயன்பாடு மட்டுமே உள்ளது: அணுமின் நிலையங்களுக்கான மூலப் பொருள். 2022 பெப்ரவரி நிலவரப்படி உலகில் 437 அணுமின் நிலையங்கள் செயல்பாட்டில் உள்ளன. அவற்றின் மொத்த உற்பத்தித் திறன் ஏறத்தாழ 390 கிகாவாட்டு அளவிலான மின்னாற்றல் ஆகும். அடுத்த சில ஆண்டுகளுக்குள் மேலும் 58 அணுமின் நிலையங்கள் நிறவப்படுமென எதிர்பார்க்கப்படுகிறது.
1964க்குள் தீர்ந்துவிட்ட கையிருப்புகளாலும் முற்றுப்பெற்ற ஒப்பந்தகளாலும் உற்பத்தி பெரும்பாலும் நின்றுவிட்டது. இந்த முதல் நிலையில் செய்யப்பட்ட விற்பனை அணு ஆயுதத் திட்டங்களுக்காக அமெரிக்க ஐக்கிய நாடுகள் மற்றும் ஐக்கிய இராச்சியத்துக்கு ஏற்றுமதி செய்யப்பட்ட 7,730 டன்னையும் உள்ளடக்கும், மற்றவையெல்லாம் பிற நாடுகளுக்கு மின்னுற்பத்திக்காக ஏற்றுமதி செய்யப்பட்டவை.
யுரேனியச் சுரங்கத் தொழில் ஆஸ்திரேலியாவில் மாநில மற்றும் கூட்டாட்சி நிலைகளில் குறிப்பாக ஆத்திரேலியத் தொழில் கட்சியினரிடையே மிகவும் அரசியல்முக்கியத்துவமிக்க பேசுபொருளாகும். திட்டங்களின் வளர்ச்சி பெருமளவில் சுரங்க மற்றும் ஏற்றுமதி உரிமங்களை அரசியலாக்குவதாலும் தொடர்ந்து வரும் விசாரணைகளாலும் அடிக்கடி தடுக்கப்படுகின்றது.
தெற்கு ஆஸ்திரேலியாவில் ராக்ஸ்பி டௌன்ஸில் இருக்கும் ஒலிம்பிக் அணை, மேற்குச் சுரங்க நிறுவனத்தால் 1988ல் செயல்படத் தொடங்கியது. ஒரு மிகப்பெரிய நிலத்தடிச் சுரங்கமான இது செப்பு உற்பத்தியை முதன்மையாகவும் யுரேனியம் தங்கம், வெள்ளி முதலியவற்றைத் துணை பொருட்களாகவும் கொண்டுள்ளது. மேற்குச் சுரங்க நிறுவனத்தை 2005ல பிஎச்பி பில்லிட்டன் கையகப்படுத்தியது.